Ինգրիդ Օլերինսկայա

Ինգրիդ Անդրեևնա Օլերինսկայա  (ռուս.՝ Ингрид Андреевна Олеринская, մարտի 14, 1992(1992-03-14), Ռյազան, Ռուսաստան), ռուս կինոդերասանուհի։ Հայտնի է դարձել Ռոման Կարիմովի «Ոչ ադեկվատ մարդիկ» (2010) ֆիլմում կատարած նորամուտային դերից  հետո։ Հայտնի է նաև «ՍՏՍ» հեռուստաալիքի «Նավ» (ռուս.՝ «Корабль», 2014) և «Լոնդոնգրադ։ Իմացեք մերոնց» (ռուս.՝ «Лондонград. Знай наших!», 2015) սերիալներում կատարած իր դերերով։


== Կենսագրություն ==
Ինգրիդ Օլերինսկայան ծնվել է 1992 թվականի մարտի 14-ին Ռյազանում։ Ինգրիդի խոսքով՝ իրեն նման անուն է տվել հայրը՝ ի պատիվ շվեդ դերասանուհի Ինգրիդ Բերգմանի։
1-5-րդ դասարաներում ուսանել է Ռյազանի թիվ 25 միջնակարգ դպրոցում։ Այնուհետև ընտանիքի հետ տեղափոխվել է Նիժնի Նովգորոդ, որտեղ մինչև 2007 թվականը սովորել է հանրակրթական վարժարանում, որից հետո տեղափոխվել է Մոսկվա։ 2009 թվականին ավարտել է Մոսկվայի միջազգային համալսարանին կից վարժարանը, լիցեյում սովորելու հետ միաժամանակ մեկ տարի հաճախել է Մոսկվայի պետական համալսարանի ժուռնալիստիկայի ֆակուլտետին կից պատանի լրագրողի դպրոց։
2009 թվականի ամռանն ընդունվել է Մոսկվայի մանկավարժական պետական համալսարանի (ՄՄՊՀ) աշխարհագրական ֆակուլտետ։ Միաժամանակ մասնակցել է «Ոչ ադեկվատ մարդիկ» ֆիլմի քասթինգին, անցել է դրա հինգ փուլը, որից հետո հաստատվել է կնոջ գլխավոր դերի համար։ Ֆիլմում նկարահանվել է ՄՊՊՀ-ում սովորելու հետ միաժամանակ, մասնակիորեն հանձնել է առաջին քննությունները, որից հետո թողել է համալսարանը։
2010 թվականին «Ոչ ադեկվատ մարդիկ» ֆիլմի էկրան բարձրանալուց հետո Օլերինսկայան շատ գովասանքի խոսքեր է ստացել։ Այսպես, «Մոսկովսկի կոմսոմոլեցը» «գրել է, որ Ինգրիդ Օլերինսկայան աստղ դառնալու հրաշալի շանսեր ունի, նա դրա համար ամեն ինչ ունի՝ տաղանդ, գեղեցկություն, բնածին արտիստիզմ։ Այն փաստը, որ դերասանուհին, որը գլխավոր դեր է խաղացել ֆիլմում, դերասանական կրթություն չունի, Սանկտ Պետերբուրգի՝ կինոյին նվիրված «The Movie» ամսագիրը գրել է, որ այդ փաստը ևս մեկ ապացույց է «այն բանի, որ տաղանդը չի կարելի սովորել։ Այն կամ կա, կամ չկա»։ Դրա հետ մեկտեղ, «Իզվեստիա» թերթը կարծիք է հայտնել այն մասին, որ երիտասարդ ռեժիսոր Ռոման Կարիմովի՝ այդ կինոնկարում դերասանների հետ աշխատելու անկարողության պատճառով Օլերինսկայան երևում է որպես Ակինշինայի նմանակ։


=== Ընտանիք ===
Հայրը՝ Անդրեյ Օլերինսկի, 2015 թվականի աշնանը հրապարակված հարցազրույցում Ինգրիդը հայտնել է, որ իր հայրը «արդեն հինգերորդ տարին է՝ չկա ...», և որ նա մահացել է 44 տարեկանում, նրա խոսքով՝ ծնողները միասին ապրել են ինը տարի, որից հետո բաժանվել են,
Մայրը՝ Թամարա Օլերինսկայա,
Քույրը՝ Պոլինա Օլերինսկայա։


== Ֆիլմագրություն ==
2010 -  Ոչ ադեկվատ մարդիկ – Քրիստինա, աշակերտուհի, Վիտալի Մուխամետզյանովի հարևանը
2011 - Դպրոց
2011 – Կապույտ ծովը չի ավարտվում – Նատալյա
2012 – Մամա – Ռիտա
2012 – Մոսկվա։ Երեք կայան – Էլվիրա Վլադիմիրովնա Արսենտևա, ստաժոր
2012 – արտաքին հսկողություն – Օլգա Նեստերովա
2013 – Տոմս դեպի Vegas – Լիզա
2014 – ՆԱվ – Իրինա Զյաբլիկովա
2014 – Բաբրույսկ-Դակար – Յուլյա
2014 – Մոսկվայում միշտ արևոտ է – մատուցողուհի
2014 – Գրկելով երկինքը – Նատալյա (պատանեկության տարիներին)
2015 – Լոնդոն։ Իմացեք մերոնց – Ալիսա Զագորսկայա, օլիգարխի դուստր
2015 – Կանոնների խախտում – Վերա Արսենևա
2016 – Հիշում եմ, չեմ հիշում – Ռիտա
2016 – Մետրոյի ոստիկանության կապիտան – Քսենիա («Խոլերա»)
2016 – Կին առանց հումորի զգացումի
2016 – Կողոպուտ – Եկատերինա Ալյոխինա, ոստիկանության գնդապետի դուստրը
2017 – Դուք բոլորդ ինձ զայրացնում եք (սերիա № 8) – Կարինա, վաճառքի մենեջեր
2018 – Ծառայողը – Վիկա
2018 – Գրասենյակային առնետ – Աննա Լոգինովա
2019 – Որսա պահը
2019 – Ռիկոշետ (սերիալ) – Օքսանա
2020 – Ոչ ադեկվատ մարդիկ – Քրիստինա
2021 – Վարպետ – Պոլինա Յուրտաևա


== Տեսահոլովակներ ==
2020 - Բի-2 - Бог проклятых - աղախին


== Համակարգչային խաղերի հնչյունավորում ==
2020 - Cyberpunk 2077 - Ջուդի Ալվարես


== Մրցանակներ ==
2010 - դիպլոմ «լավագույն դերասանական դուետի համար» (դերասան Իլյա Լյուբիմովի հետ) Վիբորգի «Պատուհան դեպի Եվրոպա» ռուսական կինոյի XVIII փառատոնում՝ ռեժիսոր Ռոման Կարիմովի «Ոչ ադեկվատ մարդիկ» լիամետրաժ գեղարվեստական ֆիլմում կատարած աշխատանքի համար։


== Ծանոթագրություններ ==